शिशुपाल की जन्म कथा और वध- क्रोधित भीम को शांत करने के लिए भीष्म ने कहा कि, यह शिशुपाल जब चेदिराज के वंश में पैदा हुआ, तब इसके तीन नेत्र थे और चार भुजाएँ थीं। पैदा होते ही यह गधों के समान रेंकने-चिल्लाने लगा था। यह सब देखकर सब भयभीत थे, तभी आकाशवाणी हुई कि डरो मत, यह बड़ा बलशाली होगा, इसका पालन करो। वाणी सुनकर शिशुपाल की माता ने कहा कि मैं यह जानना चाहती हूँ कि मेरे पुत्र की मृत्यु किसके हाथों होगी। आकाशवाणी ने दोबारा कहा कि जिसकी गोद में जाने पर तुम्हारे पुत्र की दो भुजाएँ गिर पड़ें और जिसे देखने मात्र से तीसरा नेत्र लुप्त हो जाए, उसी के हाथों इसकी मृत्यु होगी।